Kristian Modahl

Kristian Modahl (født 27. august 1891 i Bergen, død 1978) var en norsk redaktør og politiker, hjemmehørende i Norges Kommunistiske Parti.

Han tok middelskole og ble typograf i 1912.Hvem er Hvem 1973 I 1920 begynte han i arbeideravisen Sogns Social-Demokrat på Lærdalsøyri, - den første sosialistiske avisen i Sogn og Fjordane. Han tok over som redaktør i september. I 1921 flyttet avisen til Vadheim og endret først navn til Sogn og Fjordane Socialdemokrat, så fra 1923 til Fritt Folk 

Ved den store partisplittelsen i november 1923 var Modahl en av delegatene som marsjerte ut fra Arbeiderpartiets landsmøte og stiftet Norges Kommunistiske Parti.Bendik Hjermann: Raud storm, Høyanger NKP 1923-1930, bacheleroppgave 2011 Avisen hans Fritt Folk fulgte også NKP.  Ved årsskiftet 1923-1924 flyttet partiet avisen til Høyanger, og Modahl ble den første formannen i NKP-laget på stedet.

Etter partisplittelsen ble imidlertid konflikten AP-NKP stadig mer tilspisset, og lokalt toppet den seg i 1928, da NKP-avisen ble kastet ut av sine lokaler i Folkets Hus og måtte innstille.NRK fylkesleksikon, Sogns Social-demokrat

I årene 1929-1931 studerte Modahl ved Kominterns kaderskole i Moskva, den såkalte Lenin-skolen. 1929-1930 var han KUNMZ-student, 1930-1931 MLS-student.Side 370. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010. Han fikk også med seg en praksisperiode i det tyske kommunistpartiet, der han arbeidet i seks uker for å lære av partiets cellevirksomhet og faglige arbeid i bedriftene.Side 141. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.

Da han kom tilbake til Norge fikk han vervet som partisekretær i Vestlandske distrikt av NKP, og skjøttet det fra 1932 til 1935.Hvem er Hvem 1973 Han var redaktør i NKPs sentrale vestlandsavis Arbeidet i årene 1933-1934 og i 1938.Side 85. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7 I 1935 ble han også medlem av Bergen bystyre.Hvem er Hvem 1973

Modahl ble arrestert av tyskerne i 1940, på et tidspunkt da NKPs folk fortsatt levde i legalitet. Han ble tatt etter et større møte hvor Peder Furubotn hadde talt, og hensikten var å forberede illegal virksomhet.Side 298. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.

Etter frigjøringen i 1945 ble han igjen redaktør i Arbeidet, og fra 1946 medlem av formannsskapet i Bergen. Han var også formann i arbeidsløshetsnevnden og medlem i ligningsrådet.Hvem er Hvem 1973

 Referanser 

Kategori:Norske redaktører
Kategori:NKP-politikere i Komintern
Kategori:Lokalpolitikere i Bergen
Kategori:NKP-politikere i Hordaland
Kategori:Personer fra Bergen kommune
Kategori:Fødsler i 1891
Kategori:Dødsfall i 1978